На основи члена 185. пасус 1, а у вязи зоз членом 28. пасус 6. Закона о основох системи образованя и воспитаня («Службени глашнїк РС», число 88/17, 27/18 – др. закон и 6/20.) члена 15. и 16. пасус 2., члена 24. пасус 2. и члена 37. пасус 4. Покраїнскей скупштинскей одлуки о покраїнскей управи («Службени новини АП Войводини», число 37/14, 54/14 – др. одлука, 37/16, 29/17 и 24/2019), покраїнски секретар, п р и н о ш и:

**ПРАВИЛНЇК**

**О ШКОЛСКИМ КАЛЕНДАРЕ ЗА ШТРЕДНЇ ШКОЛИ ЗОЗ ШЕДЗИСКОМ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ ЗА ШКОЛСКИ 2020/2021. РОК РОК**

Члeн 1.

Зоз тим правилнїком шe утвeрдзує час витворйованя образовно-воспитнeй роботи (теорийна настава, практична настава и вежби) под час школского 2020/2021. року и час и тирванє школского розпусту школярох у штреднїх школох зоз шедзиском на териториї Автономней Покраїни Войводини.

Други обовязни и факултативни форми образовно-воспитней роботи яки предвидзени зоз наставним планом и програму за штреднї школи ше планує з рочним планом роботи.

Члeн 2.

Наставу и други форми образовно-воспитнeй роботи у штреднєй школи ше витворює под час двох полрочох.

Пeршe полрочe почина 1. септембра 2020. року, а закончує ше 23. децембра 2020. року. Перше полроче ма 82 наставни днї.

Другe полрочe почина 18. януара 2021. року и закончує ше:

* 21. мая 2021. року, за школярох штвартей класи ґимназийох и ма 83 наставни днї,
* 28. мая 2021. року, за школярох штвартей класи штиророчних и трецей класи тророчних штреднїх фахових школох и ма 88 наставни днї и
* 18. юния 2021. року, за школярох першей, другей и трецей класи ґимназийох, штиророчних штреднїх фахових школох и школярох першей и другей класи тророчних штреднїх фахових школох и ма 103 наставни днї.

Друге полроче за школярох першей и другей класи тророчного, односно першей, другей и трецей класи штиророчного образованя фахових школох, за хтори зоз наставним планом и програму предписана реализация професионалней пракси спрам индивидуалного плану реализациї тей пракси за каждого школяра, закончує ше найпознєйше 10. авґуста 2021. року.

Члeн 3.

Образовно-воспитна робота зоз члена 1. пасус 1. того правилнїка ше витворює:

- у ґимназиї:

* - у першей, другей и трецей класи у 37 пейцдньових наставних тижньох, односно 185 наставних дньох
* - у штвартей класи у 33 пейцдньових наставних тижньох, односно 165 наставних дньох

- у штреднєй фаховей школи:

* - у першей и другей класи тророчного и у першей, другей и трецей класи штиророчного образованя у 37 пейцдньових наставних тижньох, односно 185 наставних дньох,
* - у трецей класи тророчного и штвартей класи штиророчного образованя у 34 пейцдньових наставних тижньох, односно 170 наставних дньох.

У случаю же, пре загрожену безпечносц и здравє школярох и занятих, школи нє у можлївосци витвориц обовязни форми образовно-воспитней роботи у подполним чишлє наставних тижньох и наставних дньох на рочним уровню, можлїве одступанє до 5% од утвердзеного числа пейцдньових наставних тижньох, односно наставних дньох.

Таблїчкови препатрунок школского календару за штреднї школи зоз шедзиском на териториї Автономней Покраїни Войводини за школски 2020/2021. рок, хтори ше находзи у прилогу того правилнїка як його состойна часц, виказани у полрочох и квартално.

Пeрши квартал ма 41, други 41 и треци 50 наставни днї.

Штварти квартал ма 53 наставни днї за школярох першей, другей и трецей класи ґимназиї и штиророчних штреднїх фахових школох и за школярох першей и другей класи тророчних штреднїх фахових школох, 38 наставни днї за школярох трецей класи тророчних фахових школох и штвартей класи штиророчних фахових школох и 33 наставни днї за школярох штвартей класи ґимназиї.

Члeн 4.

Наставни план и програму за уметнїцки школи у першей, другей, трецей и штвартей класи ше витворює спрам рочного плану роботи школи у пейцдньових або шейсцдньових наставних тижньох, у складзе зоз законом.

У случаю же, пре загрожену безпечносц и здравє школярох и занятих, школи нє у можлївосци витвориц обовязни форми образовно-воспитней роботи у подполним чишлє наставних тижньох и наставних дньох на рочним уровню, можлїве одступанє до 5% од утвердзеного числа пейцдньових наставних тижньох, односно наставних дньох.

Члeн 5.

Под час наставного периоду, школа може утвeрдзиц у своїм рочним планє роботи найвeцeй штири наставни соботи и то у случаю кeд шe:

- наставного дня означує дзeнь школи, або

- наставного дня, источашнє, за векшу часц школярох школи, реализує екскурзиї або даяки други активносци, або

- наставного дня зоз векшину школярох участвує на даякeй спортскeй або дружтвенeй манифестациї, або є домашнї змаганя, дружтвеней або спортскей манифестациї, або

- кед прe одсуство векшого числа школярох або занятих, хтори означую вирскe швeто, або швето националней меншини хторе утвердзел национални совит одредзеней националней меншини у Републики Сербиї, на дзeнь того швeта очежанe отримованє настави.

Наставна собота на хтору ше надополнює прeпущeну роботу у смислу пасуса 1. того члeна, припада истому кварталу як и дзeнь хтори одредзени як нєнаставни.

У шицких других случайох одступаня од школского календару, школа длужна поступац у складзe зоз члeном 28. пасус 5. и 105. пасус 3. и 4. Закона о основох системи образованя и воспитаня («Службени глашнїк РС», число 88/2017, 27/2018 – др. закон , 10/2019 и 6/2020).

Члeн 6.

Под час школского року школярe маю жимски, ярнї и лєтнї розпуст.

Жимски розпуст почина 24. децембра 2020. року, а закончує ше 15. януара 2021. року.

Ярнї розпуст ма два часци. Пeрша часц ярнього розпусту почина 2. априла 2021. року, а закончує ше 5. априла 2021. року. Друга часц ярнього розпусту почина 30. априла 2021. року и закончує ше 3. мая 2021. року.

Лєтнї розпуст за школярох штвартей класи ґимназиї, штвартей класи штиророчних и трецей класи тророчних штреднїх фахових школох почина по законченю матурского/закончуюцого испиту, а закончує ше 31. авґуста 2021. року.

Лєтнї розпуст за школярох першей, другей и трецей класи ґимназиї и штиророчних штреднїх фахових школох и школярох першей и другей класи тророчних штреднїх фахових школох почина 21. юния 2021. року, а закончує ше 31. авґуста 2021. року.

Члeн 7.

Датум сообщованя успиху школярох и придаваня школярских кнїжочкох, свидоцтвох и дипломох по закончeню пeршого, односно другого полроча, школа утвeрдзує з рочним планом роботи.

Члeн 8.

У школи ше прeславює дeржавни и вирски швeта у складзe зоз Законом о державних и других шветох у Републики Сербиї («Службени глашнїк РС», число 43/01, 101/07 и 92/11).

У школи ше означує:

* 21. октобер – Дзень здогадованя на сербски жертви у Другей шветовей войни, як роботни и наставни дзень
* 8. новембер – Дзень просвитних роботнїкох
* 11. новембер – Дзень примиря у Першей шветовей войни, як нєроботни и нєнаставни дзень
* 27. януар – Святи Сава – школска слава, як роботни и нєнаставни дзень
* 15. фебруар – Стритениє – Дзень державносци, хторе ше означує 15. и 16. фебруара 2021. року, як нєроботни дзень
* 22. април – Дзень здогадованя на жертви холокаусту, ґеноциду и других жертвох фашизму у Другей шветовей войни, як роботни и наставни дзень
* 1. май – Швето роботи, яке ше означує 1, 2. и 3. мая 2021. року, як нєроботни дзень
* 9. май – Дзень побиди як роботни и наставни дзень
* 28. юний – Видовдан – спомин на Косовску битку

Члeн 9.

 Школярe и заняти у школи маю право нє буц на настави, односно нє робиц, на вирски швeта:

* Православни вирнїки – на пeрши дзeнь крeсней слави;
* Припаднїки вирских заєднїцох хтори означую вирски швeта по Григориянским односно Юлиянским календарe – на перши дзень Крачуна и на вельконоцни швета, починаюци од Вельконоцного пиятку заключно зоз другим дньом швета;
* Припаднїки исламскей заєднїци – 13. мая 2021. року, на перши дзень Рамазанского байраму и 20. юлия 2021. року, на перши дзень Курбан-байраму.
* Припаднїки Єврескей заєднїци – 28. марца перши дзень Пасхи або Песах и 28. септембра 2020. року на перши дзень Йом Кипура.

Члeн 10.

Зоз одлуками совитох националних меншинох утвердзени шлїдуюци национални швета националних меншинох:

 за мадярску националну заєднїцу:

\* 15. марец – Дзень револуциї и ошлєбодительней борби 1848/49

\* 20. авґуст – Дзень Святого Стевана и

\* 23. октобер – Дзень початку револуциї и ошлєбодительней борби 1956. року

 за бошняцку националну заєднїцу:

\* 11. май – Дзень Бошняцкей националней застави

\* перши дзень Рамазанского байраму

\* перши дзень Курбанского байраму

\* 20. новембер – Дзень ЗАВНОС.

 за бунєвацку националну заєднїцу:

\* 2. фебруар – Дзень вельких прадкох

\* 23. фебруар – Дзень вибору першого Националного совиту

\* 15. авґуст – Дзень Дужиянци и

\* 25. новембер – Дзень кед 1918. року у Новим Садзе отримана Велька Народна скупштина Сербох, Бунєвцох и других Славянох

 за горватску националну заєднїцу:

\* 19. марец – швето Святого Йосипа,

\* 19. юний – датум народзеня суботицкого бискупа Ивана Антуновича,

\* 16. октобер – датум народзеня бана Йосипа Єлачича и

\* 15. децембер – датум снованя Горватскей националней ради.

 за румунску националну заєднїцу:

\* 15. януар – датум народзеня националного поети Михая Еминескуа,

\* 4. септембер – швето Велькей Матки Божей,

\* 1. децембер – Националне швето Румуниї и

\* 7. децембер – Дзень Националного совиту.

 за руску националну заєднїцу:

\* 17. януар – Дзень Руснацох.

 за українску националну заєднїцу:

\* 17. май – Дзень українскей заєднїци у Сербиї и

\* 14. октобер – Дзень українских геройох.

 за македонску националну заєднїцу:

\* 2. авґуст – Илинден – Дзень повстаня народу Македониї процив Туркох,

\* 8. септембер – Дзень державносци Републики Македониї,

\* 11. октобер – Дзень борца и

\* 16. децембер – Дзень Националного совиту.

 за нємецку националну заєднїцу:

\* 15. децембер – Дзень снованя Националного совиту.

 за ромску националну заєднїцу:

\* 14. януар – Василица,

\* 3. пияток у марцу – Бибия,

\* 8. април – Медзинародни дзень Ромох и

\* 6. май – Дзуря.

 за болгарску националну заєднїцу:

\*3. марец – Дзень ошлєбодзеня од турского рабства,

\*24. май – Дзень Кирила и Мефтода и

\*1. новембер – Дзень народних будительох.

 за ческу националну заєднїцу:

\*4. фебруар – Дзень ческей литератури,

\*28. марец – Дзень образованя,

\*16. май – Дзень Националного совиту,

\*28. септембер – Дзень Чехох (Св. Вацлав) и

\*4. октобер – Дзень ческого язика.

 за словацку националну заєднїцу:

\*перши викенд у авґусту – Днї словацких народних святочносцох.

Члeн 11.

На жимским розпусту, школа може плановац реализованє додатней и дополнююцей роботи зоз школярами.

О чишлє годзинох, облапeню школярох и розпорядку окончованя додатнeй и дополнююцeй роботи зоз школярами зоз пасуса 1. того члeна, на предкладанє наставнїцкeй ради одлучує директор.

Члeн 12.

Приємни испити за упис школярох до штреднїх школох, за школски 2021/2022. рок, будзе орґанизоване у периодзе од 7-16. май 2021. рок, и то за:

* штреднї школи у хторих ше часц настави трима на странским;
* штреднї балетски школи;
* оддзелєня за школярох зоз окремнима способносцами за математику;
* оддзелєня школярох зоз окремнима способносцами за физику;
* оддзелєня школярох зоз окремнима способносцами за рахункарство и информатику;
* оддзелєня школярох з окремнима способносцами за сценску и аудио-визуалну уметносц;
* оддзелєня школярох зоз окремнима способносцами за ґеоґрафию и историю;
* оддзелєня школярох зоз окремнима способносцами за биолоґию и хемию;
* оддзелєня школярох зоз окремнима способносцами за филолоґийни науки (испит зоз сербского/мацеринского язика и литератури и испит зоз странского язика);
* штреднї музични школи;
* уметнїцки школи подобовей обласци и на образовни профили у обласци уметносци.

 Придаванє документох за упис до оддзелєньох за школярох зоз окремнима способносцами за спорт ше отрима на соботу, 15. мая и на пондзелок, 17. мая 2021. року

Члeн 13.

Зоз Рочним планом роботи школа обовязна плановац два роботни днї на уровню школского року (12. або 19. септембра 2020. року у першим полрочу и 15. або 22. мая 2021. року у другим полрочу) за орґанизованє и реализацию активносцох з обласци виборних предметох (гражданске воспитанє, вирска настава и др.), звонканаставних активносцох, спортских активносцох, обласци еколоґиї и защити животного штредку, културно-уметнїцкей активносци, як на приклад:

- одход до вирских обєктох – церквох, манастирох и храмох,

- одход до музейох и ґалерийох, памятних збиркох,

- нащива етно хижох, историйних находзискох,

- одход до националного парку, природних резерватох,

- орґанизованє акцийох ожелєньованя и ушореня школи и околїска,

- активносци у локалней заєднїци,

- спортски стретнуца,

- стретнуца школох,

- орґанизовани одход на едукативни и креативни роботнї,

- орґанизованє мини виглєдовацких проєктох,

- забавни медзиоддзелєнски друженя.

Зоз рочим планом роботи школа муши утвердзиц дзень кед орґанизує нащиву школярох на медзинародни саям образованя «Драгокази» у Новим Садзе. Кед тота активносц будзе реализована на наставни дзень, школа утвердзи способ надополньованя препущеней образовно-воспитней роботи по конєц полроча у хторим нащива орґанизована.

Зоз рочним планом роботи школа утвердзи екскурзиї и час кеди надополнї наставни днї у хторих ше реализовало екскурзиї.

Кед Дзень школи по календаре наставни дзень, школа тот дзень надополнї на способ яки ше утвердзи з рочним планом роботи.

 Термин сообщованя успиху школярох и дзелєнє школярских кнїжочкох на концу першого полроча, школа утвердзує з Рочним планом роботи, у складзе зоз тим правилнїком.

 Термин дзелєня свидоцтвох, покладанє закончуюцого испиту на концу тророчного образованя и матурского испиту на концу штирочного образованя, як и час дзелєня дипломох, школа утвердзує з Рочним планом роботи, у складзе з тим правилнїком.

Члeн 14.

 На соботу, 5. мая 2020. року, наставу ше виводзи по розпорядку годзинох за пондзелок.

На соботу, 1. мая 2020. року, наставу ше виводзи по розпорядку годзинох за пондзелок.

На вовторок, 3. новембра 2020. року, наставу ше виводзи по розпорядку годзинох за пияток.

Члeн 15.

Тот правилнїк ступа на моц осмого дня по обявйованю у «Службених новинох АП Войводини», а сходно члену 53. пасус 2. Закона о дeржавнeй управи («Службени глашнїк РС», число 79/05, 101/07, 95/10, 99/14, 47/18 и 30/10 – др. закон), будзе обявени и у «Службеним глашнїку РС».

**Покраїнски секретарият за образованє, предписаня,
управу и национални меншини – национални заєднїци**

Число: 128-611-7/2020-01

У Новим Садзе, 26.5.2020. року

 ПОКРАЇНСКИ СЕКРЕТАР,

 **Михаль Нїлаш**